wickkiey/tamil-wikipedia-chunked huggingface dataset:
# நெகிரி செம்பிலான் மாநில சட்டமன்றம்

## பொது

நெகிரி செம்பிலான் மாநில சட்டமன்றம் நெகிரி செம்பிலான் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும். ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும்.  
நெகிரி செம்பிலான் மாநில சட்டமன்றம் ஒரு நாடாளுமன்றத்தைப் போல இயங்குகிறது. நெகிரி செம்பிலான் மாநில சட்டமன்றம், நெகிரி செம்பிலான் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
# நெகிரி செம்பிலான் மாநில சட்டமன்றம்

## பொது

### சட்டமன்ற உறுப்பினர் உரிமை

மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.  
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை கிளாந்தான் சட்டமன்றம் கலைக்கப்பட வேண்டும்.
# நெகிரி செம்பிலான் மாநில சட்டமன்றம்

## பொது

### சபாநாயகர் தலைமை

நெகிரி செம்பிலான் மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் சுல்கிப்லி முகமது உமர் (*Zulkefly Mohamad Omar*).  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் நெகிரி செம்பிலான் மாநில ஆட்சிக்குழு எனும் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# நெகிரி செம்பிலான் மாநில சட்டமன்றம்

## நெகிரி செம்பிலான் வரலாறு

இந்தோனேசியாவில் இருந்து 18-ஆம் நூற்றாண்டுகளில் இந்தோனேசியாவின் மினாங்கபாவ் (*Minangkabau*) இனத்தவர்கள், இந்தோனேசியா மேற்கு சுமாத்திராவில் இருந்து; மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். அடுத்து ஒரு புது மன்னராட்சியையும் தோற்றுவித்தார்கள்.  
இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
# நெகிரி செம்பிலான் மாநில சட்டமன்றம்

## நெகிரி செம்பிலான் வரலாறு

### யாங் டி பெர்துவான் பெசார்

நெகிரி செம்பிலான் மாநிலம் நான்கு மாவட்டப் பிரிவுகளாகப் பிரிக்கப் பட்டுள்ளது. சுங்கை ஊஜோங் மாவட்டம், ஜெலுபு, ஜொகூல் மாவட்டம், ரெம்பாவ் மாவட்டம் என நான்கு பிரிவுகள். இந்த ஒவ்வொரு மாவட்டத்திற்கும் ஒரு தலைவர் இருக்கின்றார்.  
அந்தத் தலைவரை **உண்டாங்** (*Undang*) என்று அழைக்கிறார்கள். மாநிலத்தின் மன்னர் பதவி காலியாகும் போது நான்கு மாவட்டத் தலைவர்களும் ஒன்று கூடி அவர்களின் நம்பிக்கைக்கு உரிய ஒருவரை மன்னராகத் தெரிவு செய்கின்றனர்.  
அப்படி தெரிவு செய்யப் படும் மன்னர், சுல்தான் என அழைக்கப் படுவது இல்லை. அதற்குப் பதிலாக யாங் டி பெர்துவான் பெசார் (*Yang di-Pertuan Besar*) என்று அழைக்கப் படுகின்றார். அவரின் பெயருக்கு முன் யாம் துவான் பெசார் (*Yam Tuan Besar*) எனும் உயர் அழைப்புச் சொல் பயன்படுத்தப் படுகிறது.
# நெகிரி செம்பிலான் மாநில சட்டமன்றம்

## நெகிரி செம்பிலான் வரலாறு

### பூகிஸ் படையெடுப்பு

15-ஆம் நூற்றாண்டில் மினாங்கபாவ் இனத்தவர் சுமத்திராவில் இருந்து மலேசியாவில் குடியேறினர். அவர்களுக்கு மலாக்கா சுல்தான்கள் பாதுகாப்பு வழங்கினர். மலாக்கா சுல்தான்களுக்குப் பின்னர் ஜொகூர் சுல்தான்கள் உதவி வழங்கினர்.  
அந்தக் காலக்கட்டத்தில் சுமத்திராவில் இருந்து வந்த பூகிஸ் எனும் மற்றோர் இனத்தவர் ஜொகூரின் மீது தொடர்ந்து தாக்குதல் நடத்தினர். அதனால் ஜொகூர் ஆட்சி பலகீனம் அடைந்தது.  
ஆகவே, நெகிரி செம்பிலானில் வாழ்ந்து வந்த மினாங்கபாவ்கள் தங்களின் சொந்த சுமத்திரா சுல்தானின் உதவியைக் கோரினர். அப்போது சுமத்திராவில் மினாங்கபாவ்களுக்கு சுல்தான் அப்துல் ஜாலில் என்பவர் சுல்தானாக இருந்தார்.
# நெகிரி செம்பிலான் மாநில சட்டமன்றம்

## நெகிரி செம்பிலான் வரலாறு

### ராஜா மெலாவார்

நெகிரி செம்பிலான் மினாங்கபாவ் மக்களுக்கு உதவி செய்ய ராஜா மெலாவார் (*Raja Mahmud ibni Almarhum Sultan Abdul Jalil*) என்பவர் சுமத்திராவில் இருந்து அனுப்பப் பட்டார். ஆனால், ராஜா மெலாவார் வந்த போது ராஜா காத்திப் (*Raja Khatib*) என்பவர் தன்னைத் தானே மன்னராகப் பிரகடனம் செய்து கொண்டு ஆட்சியில் இருந்தார்.  
சினம் அடைந்த ராஜா மெலாவார், ராஜா காத்திப் மீது போர் பிரகடனம் செய்தார். போர் நடந்தது. அதில் ராஜா மெலாவார் வெற்றியும் பெற்றார். உடனே ஜொகூர் சுல்தான் புதிய ஆட்சியாளரான யாம் துவான் பெசார் ராஜா மெலாவாரை அங்கீகரித்து புதிய யாங் டி பெர்துவான் பெசார்|யாங் டி பெர்துவான் பெசாராக]] அறிவித்தார். யாங் டி பெர்துவான் பெசார் என்றால் எல்லா மாநிலங்களுக்கும் தலைவர் என்று பொருள். இது 1773-இல் நடந்த நிகழ்ச்சி.
# நெகிரி செம்பிலான் மாநில சட்டமன்றம்

## அரசாங்கமும் அரசியலும்

அரசியல் சாசனப் படி நெகிரி செம்பிலான் யாம் துவான் பெசார் தான் நெகிரி செம்பிலான் மாநிலத்தை ஆட்சி செய்பவராகும். அவருடைய ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை அவர் ஆட்சி செய்வார். நெகிரி செம்பிலான் மாநிலத்தில் இசுலாம் சமயத்தின் தலைவராகவும் இவர் செயல் படுகின்றார்.  
நெகிரி செம்பிலான் மாநிலத்தில் இப்போது யாம் துவான் பெசார் துவாங்கு முக்ரிஸ் (*Tuanku Muhriz Al-Marhum Tuanku Munawir*) என்பவர் யாங் டி பெர்துவான் பெசார் எனும் சுல்தானாக உள்ளார். இவர் 2009-ஆம் ஆண்டில் இருந்து யாம் துவான் பெசாராக அரச பணி செய்து வருகிறார்.  
மாநிலச் செயலாட்சி மன்றம் (*State Executive Council*) யாம் துவான் பெசார் அவர்களைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (*Menteri Besar*) என்று அழைக்கிறார்கள். இவருக்கு உதவியாகப் பதின்மர் மாநிலச் செயலாட்சி உறுப்பினர்களாக உள்ளனர். இவர்கள் அனைவரும் மாநில அமைச்சர்கள் ஆவர்.  
இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
# நெகிரி செம்பிலான் மாநில சட்டமன்றம்

## தற்போதைய நெகிரி செம்பிலான் சட்டமன்றம் (2022)

| **அரசு** | **நம்பிக்கை ஆதரவு** |  |  |  |  |
| --- | --- | --- | --- | --- | --- |
| **பாக்காத்தான்** | **பாரிசான்** |  |  |  |  |
| **20** | **16** |  |  |  |  |
| - | **11** | **6** | **3** | **15** | **1** |
| **ஜசெக** | **பிகேஆர்** | **அமாணா** | **அம்னோ** | **மஇகா** | } |
# நெகிரி செம்பிலான் மாநில சட்டமன்றம்

## நெகிரி செம்பிலான் மாநிலத்தின் மாவட்டங்கள்

நெகிரி செம்பிலான் மாநிலத்தில் மொத்தம் 7 மாவட்டங்கள் உள்ளன. அவை கீழ் வருமாறு:-  
- செலுபு மாவட்டம்
- செம்போல் மாவட்டம்
- கோலா பிலா மாவட்டம்
- போர்டிக்சன் மாவட்டம்
- ரெம்பாவ் மாவட்டம்
- சிரம்பான் மாவட்டம்
- தம்பின் மாவட்டம்
# ஜோலார்பேட்டை சந்திப்பு தொடருந்து நிலையம்

**ஜோலார்பேட்டை சந்திப்பு** (*Jolarpettai Junction railway station*) (நிலையக் குறியீடு: **JTJ**) என்பது இந்தியாவின் தமிழ்நாடு மாநிலத்தில் உள்ள திருப்பத்தூர் மாவட்டத்தில் அமைந்துள்ள தொடருந்து நிலையம் ஆகும். ஜோலார்பேட்டை சந்திப்பு சென்னை மத்திய தொடருந்து நிலையம்-பெங்களூரு நகரத் தொடருந்து பாதையில் பங்காரப்பேட்டை சந்திப்பு வழியாகச் செல்லும் பாதையில் உள்ளது. இதன் வழியாக கிருஷ்ணராஜபுரம் மற்றும் ஜோலார்பேட்டை-சொரனூர் வழியாகச் சேலம், ஈரோடு சந்திப்பு, கோயம்புத்தூர் சந்திப்பு, பாலக்காடு வழியாகக் கேரளா செல்லும் பாதையில் உள்ளது. எனவே சென்னையிலிருந்து மங்களூருக்கு சொரனூர், கோழிக்கோடு மற்றும் கண்ணூர் வழியாக இணைக்கிறது. திருச்சூர், எர்ணாகுளம் மற்றும் கொல்லம் வழியாகச் சென்னையிலிருந்து திருவனந்தபுரம் செல்லும் தொடருந்துகள் இதன் வழியே செல்கிறது.
# ஜோலார்பேட்டை சந்திப்பு தொடருந்து நிலையம்

## தடங்கள்கள்

- காட்பாடி சந்திப்பு- (வடக்கு) இரட்டை மின்மயமாக்கப்பட்ட அகலப்பாதை
- (மேற்கு) இரட்டை மின்மயமாக்கப்பட்ட அகலப்பாதை
- நோக்கி (தெற்கு) இரட்டை மின்மயமாக்கப்பட்ட அகலப்பாதை
# ஜோலார்பேட்டை சந்திப்பு தொடருந்து நிலையம்

## தொடருந்துகள்

சுமார் 190 தொடருந்துகள் இங்கு நின்று சேலம் சந்திப்பு, பெங்களூர் நகரம் மற்றும் காட்பாடி சந்திப்புக்குச் செல்கின்றன.
# ஜோலார்பேட்டை சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, ஜோலார்பேட்டை சந்திப்பு தொடருந்து நிலையத்தை புதுப்பிக்கும் பணிக்கு 16 கோடி ரூபாய் ஒதுக்கப்பட்டுள்ளது.
# நத்தக்காடு

**நத்தக்காடு** (*Naththakkadu*) என்பது தமிழ்நாட்டின் பெரம்பலூர் மாவட்டத்தில் அமைந்துள்ளது. இது 2 ஊராட்சி உறுப்பினர்களைக் கொண்டது. 2011-ஆம் ஆண்டு கணக்கெடுப்பின் படி, மக்கள்தொகை 1,200 பேர் ஆக இருந்தது. இதில் ஆண்கள் 620 பேர் மற்றும் பெண்கள் 580 பேர் உள்ளனர். இது து. களத்தூர் ஊராட்சிக்கு உட்பட்டது ஆகும்.
# ஜவாலி சட்டமன்றத் தொகுதி

**ஜவாலி சட்டமன்றத் தொகுதி** (*Jawali Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 9 ஆகும்.
# ஜவாலி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | ஆர். சந்திரா | இந்திய தேசிய காங்கிரஸ் |  |
| 1972 | விக்ரம் சிங் | இந்திய தேசிய காங்கிரஸ் |  |
| 1977 | சுஜன் சிங் பதானியா | ஜனதா கட்சி |  |
| 1982 | ராஜன் சுஷாந்த் | பாரதிய ஜனதா கட்சி |  |
| 1985 | ராஜன் சுஷாந்த் | பாரதிய ஜனதா கட்சி |  |
| 1990 | சுஜன் சிங் பதானியா | இந்திய தேசிய காங்கிரஸ் |  |
| 1993 | சுஜன் சிங் பதானியா | இந்திய தேசிய காங்கிரஸ் |  |
| 1998 | ராஜன் சுஷாந்த் | பாரதிய ஜனதா கட்சி |  |
| 2003 | சுஜன் சிங் பதானியா | இந்திய தேசிய காங்கிரஸ் |  |
| 2007 | ராஜன் சுஷாந்த் | பாரதிய ஜனதா கட்சி |  |
| 2009 | சுஜன் சிங் பதானியா | இந்திய தேசிய காங்கிரஸ் |  |
| 2012 | நீரஜ் பார்தி | இந்திய தேசிய காங்கிரஸ் |  |
| 2017 | அர்ஜூன் சிங் | பாரதிய ஜனதா கட்சி |  |
| 2022 | சந்தர் குமார் | இந்திய தேசிய காங்கிரஸ் | } |
**குறிப்பு**
# எருக்கஞ்சேரி

**எருக்கஞ்சேரி** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில், 13°07'39.7"N, 80°14'54.2"E (அதாவது, 13.127700°N, 80.248400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பெரம்பூர், வியாசர்பாடி, மூலக்கடை, கொடுங்கையூர், மாதவரம், மணலி, மகாகவி பாரதி நகர் மற்றும் கவிஞர் கண்ணதாசன் நகர் ஆகியவை எருக்கஞ்சேரி பகுதிக்கு அருகிலுள்ள முக்கிய ஊர்களாகும். சென்னையில் வாழ்ந்த எத்திராஜ் சுவாமிகள் சமாதி, அவரது பெயரால் எருக்கஞ்சேரியிலுள்ள எத்திராஜ் சாலையில் அவரது ஆன்மீக பக்தர்களால் நிறுவப்பட்டுள்ளது.  
எருக்கஞ்சேரியில் சென்னை மாநகராட்சி பள்ளி ஒன்று உள்ளது. 2015 ஆம் ஆண்டு நடைபெற்ற தேசியக் குத்துச்சண்டை போட்டியில் பன்னிரண்டு வயதுக்குட்பட்டோர் பிரிவில் கலந்து கொண்டு வெண்கலப் பதக்கம் வென்ற பி. கே. அர்ஜுனா இப்பள்ளியில் பயின்றவர் என்பது குறிப்பிடத்தக்கது. டான் போஸ்கோ மெட்ரிகுலேஷன் மேல்நிலைப் பள்ளி மற்றும் St. Joseph மேல்நிலைப் பள்ளி ஆகிய தனியார் பள்ளிகளும் எருக்கஞ்சேரியிலுள்ள பள்ளிகளாகும்.  
எருக்கஞ்சேரி பகுதியானது எப்போதும் சுறுசுறுப்புடன் செயல்பட்டுக் கொண்டிருக்கும் மூலக்கடை சந்திப்பு பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. பெரும் வடக்கு வழித்தடம் இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு எருக்கஞ்சேரியை ஒட்டிச் செல்லுகின்றன. அதிக எண்ணிக்கையிலான விரைவு தொடருந்துகளும் சில நிமிடங்கள் பயணிகள் ஏற, இறங்க நின்று செல்லும் பெரம்பூர் தொடருந்து நிலையம் இங்கிருந்து சுமார் 4 கி.மீ. தூரத்தில் அமைந்துள்ளது. இங்கிருந்து சுமார் 6 கி.மீ. தூரத்தில் பேசின் பாலம் சந்திப்பு தொடருந்து நிலையம் அமையப் பெற்றுள்ளது. எருக்கஞ்சேரியிலிருந்து சுமார் 8 கி.மீ. தொலைவில், இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் புரட்சித் தலைவர் டாக்டர் எம். ஜி. ஆர். மத்திய இரயில் நிலையம், 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. சுமார் 26 கி.மீ. தொலைவில் அயல்நாடுகளுக்கும் பயணம் செய்து கொள்ள வசதியாக சென்னை பன்னாட்டு வானூர்தி நிலையம் அமைக்கப்பட்டுள்ளது.  
எருக்கஞ்சேரியிலுள்ள முத்துமாரியம்மன் கோயில், விஜயலிங்கேசுவரர் கோயில், காமாட்சியம்மன் வகையறா கோயில், சிங்கார வேலவர் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கும் கோயில்களாகும்.  
எருக்கஞ்சேரி பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 1448

ஆண்டு **1448** (**MCDXLVIII**) பழைய யூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டாகும்.
# 1448

## நிகழ்வுகள்

- சனவரி 6 &ndash; தென்மார்க்கு, நோர்வே, சுவீடன் மன்னர் பவாரியாவின் கிறித்தோபர் வாரிசின்றி இறந்தார்.
- சூன் 20 &ndash; சுவீடனின் மன்னர் எட்டாம் சார்லசாக கார்ல் நட்சன் பொன்ட் தேர்ந்தெடுக்கப்பட்டார்.
- சூன் 28 &ndash; எட்டாம் சார்லசு சுவீடனின் மன்னராக முடிசூடினார்.
- ஆகத்து 14 &ndash; ஒரானிக் போரில் அல்பேனியா வெனிசைத் தோற்கடித்தது.
- செப்டம்பர் 28 &ndash; ஓல்டன்பர்கின் கிறித்தியான் முதலாம் கிறித்தியான் என்ற பெயரில் டென்மார்க்கின் மன்னரானார்.
- அக்டோபர் 4 &ndash; அல்பேனியாவிற்கும் வெனிசிற்கும் இடையில் அமைதி ஒப்பந்தம் ஏற்பட்டது.
- அக்டோபர் 17 &ndash; கொசோவோ போர்: உதுமானியரின் மேன்மை காரணமாக அங்கேரியப் படைகள் துருக்கியர்களால் தோற்கடிக்கப்பட்டன.
# 1448

## நிகழ்வுகள்

### நாள் அறியப்படாத நிகழ்வுகள்

- தென்னிந்தியாவில் ரெட்டிப் பேரரசு கிருஷ்ணதேவராயரால் வெற்றி கொள்ளப்பட்டது.
- வத்திக்கான் நூலகத்தை திருத்தந்தை ஐந்தாம் நிக்கொலாசு திறந்து வைத்தார்.
# 1448

## இறப்புகள்

- இரண்டாம் போரோம்மரசத்திரத், அயூத்தியா இராச்சியத்தின் அரசன் (பி. 1389)
- வித்தியாபதி, மைதிலி மொழி கவிஞர் மற்றும் சமஸ்கிருத மொழி எழுத்தாளர் (பி. 1352)
# காங்ரா மக்களவைத் தொகுதி

**காங்ரா மக்களவைத் தொகுதி** (*Kangra Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது காங்ரா மாவட்டத்தின் பகுதிகளையும், சம்பா மாவட்டத்தின் பகுதிகளையும் உள்ளடக்கியது.
# காங்ரா மக்களவைத் தொகுதி

## சட்டமன்றத் தொகுதிகள்

இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.
| பாரதிய ஜனதா கட்சி
|}
# ஆரி புரூக்

**ஆரி செரிங்டன் புரூக்** அல்லது ஹாரி செரிங்டன் புரூக் (Harry Cherrington Brook பிறப்பு: பிப்ரவரி 22, 1999) ஓர் இங்கிலாந்து துடுப்பாட்ட அணி வீரர் ஆவார்,இங்கிலாந்துக்காக சர்வதேசப் போட்டிகளிலும், யார்க்சயர் மாகாணத் துடுப்பாட்ட அணிக்காக உள்ளூர்ப் போட்டிகளிலும் விளையாடுகிறார். வலது கை மட்டையாளரான, இவர் வலது கை விரைவு வீச்சாளர் ஆவார். சனவரி 2022இல் இங்கிலாந்துக்காக சர்வதேசப் போட்டிகளில் அறிமுகமானார் .
# ஆரி புரூக்

## ஆரம்ப கால வாழ்க்கை

புரூக் கீக்லியில் பிறந்தார், ஆனால் வார்ஃபெடேலில் உள்ள பர்லியில் வளர்ந்தார் .இவரது குடும்பத்தினர் சங்கத் துடுப்பாட்டப் போட்டிகளில் தீவிரமாக இருந்தனர்.  
மேற்கு யாக்சயரில் உள்ள இல்க்லியில் உள்ள பள்ளியில் கல்வி பயின்றார். 14ஆம் வயதில், கும்ப்ரியாவில் உள்ள உறைவிடப் பள்ளியான *செட்பெர்க்* பள்ளியில் பயில உதவித்தொகை பெற்றார். முன்னாள் தொழில்முறை துடுப்பாட்ட வீரரும், செட்பெர்க் பள்ளித் துடுப்பாட்டப் பயிற்சியாளருமான மார்ட்டின் இசுபெய்டு தனது பள்ளி நாட்களில் புரூக்கின் வாழ்க்கையில் மிகப் பெரிய தாக்கத்தை ஏற்படுத்தியதாக பத்திரிகையாளர் அலெக்ஸ் மேசன் *கிரிக்கெட்டர் இதழில்* தெரிவித்தார்.
# ஆரி புரூக்

## துடுப்பாட்ட வாழ்க்கை

### உள்ளூர்ப் போட்டிகள்

புரூக் சூன் 26, 2016இல் பாக்கித்தான் துடுப்பாட்ட அணிக்கு எதிராக ஹெடிங்லே துடுப்பாட்டத் திடலில் நடைபெற்ற முதல் தரத் துடுப்பாட்டப் போட்டியில் யார்க்சயர் அணிக்காக அறிமுகமானார்.
# ஆரி புரூக்

## துடுப்பாட்ட வாழ்க்கை

### சர்வதேசப் போட்டிகள்

ஆகஸ்ட் 2017இல் இந்தியாவுக்கு எதிரான ஐந்து போட்டிகள் கொண்ட இளையோர் ஒருநாள் தொடரில் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக புரூக் இருந்தார்.  
டிசம்பர் 2017இல், புரூக் 2018ஆம் ஆண்டிற்கான 19 வயதிற்குட்பட்டோருக்கான உலகக் கிண்ணத்திற்கான இங்கிலாந்து அணியின் தலைவராக நியமிக்கப்பட்டார் . இங்கிலாந்தின் இரண்டாவது குழுப் போட்டியில், வங்காளதேசத்திற்கு எதிராக, ஆட்டமிழக்காமல் 102 ஓட்டங்கள் எடுத்தார், அலெஸ்டர் குக்கிற்குப் பிறகு U19 உலகக் கிண்ணத்தில் நூறு ஓட்டங்கள் அடித்த இரண்டாவது இங்கிலாந்துத் தலைவர் ஆனார். 239 ஓட்டங்களுடன் இங்கிலாந்து அணிக்காக அதிக ரன் குவித்தவர் ஆனார். பன்னாட்டுத் துடுப்பாட்ட அவை புரூக்கை அணியின் வளர்ந்து வரும் வீரராக அறிவித்தது.
# அரச மறிமான்

**அரச மறிமான்** ( *Royal antelope* ) என்பது ஒரு மேற்கு ஆப்பிரிக்க மறிமான் ஆகும். இது உலகின் மிகச்சிறிய மறிமானாக அங்கீகரிக்கப்பட்டுள்ளது. இது முதன்முதலில் 1758 இல் ஸ்வீடிஷ் விலங்கியல் நிபுணர் கரோலஸ் லின்னேயசால் விவரிக்கப்பட்டது. இது நிற்கும்போது தோள்வரை வெறும் 25 சென்டிமீட்டர் (10 அங்குலம்) உயரமும், 2.5–3 கிலோகிராம் எடையும் உள்ளதாக இருக்கும். இதன் ஒரு சிறப்பியல்பு அம்சமாக இதன் நீண்ட, மெல்லிய கால்கள் ஆகும். முன்கால்களை விட பின்னங்கால்கள் இரண்டு மடங்கு நீண்டதாக இருக்கும். கொம்புகள் ஆண் மான்களுக்கு மட்டுமே உண்டு. குட்டையான, வழுவழுப்பான, கூரான கொம்புகள் 2.5-3 சென்டிமீட்டர்கள் (1.0-1.2 அங்குலம்) நீளமுள்ளதாக பின்னோக்கி வளைந்திருக்கும். இதன் உடலில் உள்ள மென்மையான உரோமம் சிவப்பு நிறத்தில் இருந்து பொன் பழுப்பு நிறத்தில் இருக்கும். அடிப்பகுதி முற்றிலும் மாறுபட்டதாக வெள்ளை நிறத்தில் இருக்கும். பேட்சின் குள்ள மறிமானை ஒப்பிடுகையில், அரச மறிமான் நீண்ட முகவாய், பரந்த உதடுகள், சிறிய வாய், சிறிய கன்னத் தசைகள் ஆகியவற்றைக் கொண்டுள்ளது.  
பொதுவாக இது ஒரு இரவாடி (இரவில் சுறுசுறுப்பாக இருக்கும்) ஆகும். அரச மறிமான் மிகுந்த எசரிக்கை உணர்வு மிக்கது. தான் வாழும் பிரதேசத்தின் எல்லைக்குள் சாணத்தை குவித்து வைக்கும். அடிக்கடி சாணத்தை முகர்ந்து தன் இருப்பிடத்தைக் கண்டு கொள்ளும். இது ஒரு தாவர உண்ணி ஆகும். பகலில் மறைந்திருந்து இரவில் வெளியே வரும் அரச மறிமான்கள் சிறிய அளவிலான புத்தம்புதிய தளிர்களை விரும்பி உண்கிறது. மேலும் செடிகளில் பூத்திருக்கும் மலர்கள், பழங்கள், காளான்கள் போன்றறையும் சிலசமயம் உண்கிறது. மற்ற நியோட்ராஜின்களைப் போலவே, அரச மறிமானும் ஒரு துணையைக் கொண்டது. இரு பாலினத்தவையும் ஆறு மாதங்களுக்கு முன்பே பாலியல் முதிர்ச்சியடைகின்றன . நவம்பர் மற்றும் திசம்பர் மாதங்களில் பிறப்புகள் பதிவாகியுள்ளன. இதன் கர்பக் காலம் அறியப்படவில்லை. கர்ப்பகாலத்திற்குப் பிறகு ஒரு குட்டியை ஈன்றெடுக்கிறது.  
அரச மறிமான் புதர்கள் மற்றும் பிற தாவரங்கள் அடர்த்தியாக வளர்ந்த பகுதிகளை விரும்புகிறது. கோட் டிவார், கானா, கினி, லைபீரியா, சியேரா லியோனி போன்ற மேற்கு ஆப்பிரிக்க நாடுகளில் உள்ள சூடான, ஈரமான தாழ்நிலக் காடுகளில் இது வாழ்கிறது. பன்னாட்டு இயற்கைப் பாதுகாப்பு சங்கத்தால் அரச மறிமான் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. வாழ்விட சீரழிவு மற்றும் விரிவடைந்து வரும் மனித குடியிருப்புகள் காரணமாக இவற்றின் எண்ணிக்கை வருவதாக அஞ்சப்படுகிறது. வேட்டையாடுவது இந்த மறிமான் உயிர்வாழ்விற்கான குறிப்பிடத்தக்க அச்சுறுத்தலாக உள்ளது.
# அரச மறிமான்

## வகைபிரித்தல் மற்றும் சொற்பிறப்பியல்

"ராயல் ஆன்டெலோப்" என்ற பொதுப்பெயரானது, டச்சு மேற்கிந்திய நிறுவனத்துடன் தொடர்புடைய வில்லெம் போஸ்மன் என்ற வணிகரின் கூற்றை அடிப்படையாகக் கொண்டு இடப்பட்டது. இது உள்ளூர் மக்களால் "சிவப்பு மான்களின் அரசர்" (அதாவது, மறிமான்களின் அரசர்) என்று அழைக்கப்பட்டது.
# அரச மறிமான்

## விளக்கம்

அரச மறிமானானது உலகின் மிகச்சிறிய மறிமான் மற்றும் அசைபோடும் விலங்கு ஆகும்.
# அரச மறிமான்

## சூழலியல் மற்றும் நடத்தை

அரச மறிமானை காட்டில் பார்ப்பது எளிதன்று. ஒரு சிறு ஒலியைக் கேட்டாலும் முயலைப் போல ஒரேபாய்ச்சலாகப் பாய்ந்து எங்காவது புதருக்குள் ஒளிந்து கொள்ளும். அதன் விளைவாக இதன் நடத்தை பற்றி அதிகம் அறியப்படவில்லை. உடலைத் தரையில் தாழ்வாகக் கொண்டு வேகமாக ஓடுவதன் மூலமாகவோ அல்லது பெரிய, நன்கு தசைகள் கொண்ட பின்னங்கால்களால் வலுவான பாய்ச்சல்கள் மூலமாகவோ இது விரைவாக செல்லும். இது ஒரே பாய்ச்சலில் 2.8 மீட்டர் (9.2 அடி) தொலைவுகு பாயும், மேலும் தரையில் இருந்து 55 சென்டிமீட்டர் (22 அங்குலம்) உயரம் வரை உயரம் வரை குதிக்கும். இது பொதுவாக இரவாடி (இரவில் சுறுசுறுப்பாக இருக்கும்), இருப்பினும் பகலிலிலும் இதனை சல சமயம் பார்க்கலாம். இது பொதுவாக பகலில் தன் மறைவிடத்தில் ஓய்வெடுக்கும். ஒவ்வொன்றுக்கும் தனித்தனி எல்லைப் பிரதேசம் உண்டு. இதன் எல்லைக்குள் சாணத்தைக் குவித்து வைக்கும். இந்தச் சாணத்தை அடிக்கடி முகர்ந்து தன் இருப்பிடதை கண்டு கொள்ளும்.
# அரச மறிமான்

## சூழலியல் மற்றும் நடத்தை

### உணவுமுறை

இது ஒரு தாவர உண்ணி ஆகும். இது சிறிய அளவிலான புதிய தளிர்களை விரும்புகிறது; பழங்கள் மற்றும் பூஞ்சைகளை எப்போதாவது உண்ணும். இம்மறிமான் இரவாடியாகக் கருதப்பட்டாலும், விலங்கியல் நிபுணர் ஜொனாதன் கிங்டன் இது பகல் முழுவதும் மேய்வதாக கூறுகிறார். பேட்ஸின் குள்ள மறிமானுடன் ஒப்பிடுகையில், அரச மறிமான் நீண்ட முகவாய், பரந்த உதடுகள், சிறிய வாய் மற்றும் சிறிய கன்னத் தசைகள் போன்றவற்றைக் கொண்டுள்ளது.
# அரச மறிமான்

## சூழலியல் மற்றும் நடத்தை

### இனப்பெருக்கம்

மற்ற நியோட்ராஜின்களைப் போலவே, அரச மறிமானும் ஒரு துணையை மட்டும் கொண்டது. இருப்பினும் பலதுணைகளை சிலசமயம் கொண்டிருக்கும். இரு பாலினத்தவையும் ஆறு மாத வயதிற்குள் பாலியல் முதிர்ச்சி அடைகின்றன. நவம்பர் மற்றும் திசம்பர் மாதங்களில் பிறப்புகள் பதிவாகியுள்ளன. அறியப்படாத கர்ப்பகாலத்திற்குப் பிறகு பொதுவாக ஒரு குட்டி பிறக்கிறது. குட்டி 0.8-1 கிலோகிராம் (1.8-2.2 பவுண்டுகள்) எடை இருக்கும். இந்தக் குட்டி வயது வந்த மானின் எடையில் கிட்டத்தட்ட மூன்றில் ஒரு பங்காகும். குட்டியின் நிறம் பெரிய மான்களுக்கு உள்ளது போலவே இருக்கும்.
# அரச மறிமான்

## வாழ்விடம் மற்றும் பரவல்

அரச மறிமான் புதர்கள் மற்றும் அடர்த்தியாக வளர்ந்துள்ள பிற தாவரங்கள் உள்ள பகுதிகளை விரும்புகிறது. கோட் டிவார், கானா, கினி, லைபீரியா, சியேரா லியோனி போன்ற மேற்கு ஆப்பிரிக்க நாடுகளில் உள்ள சூடான, ஈரமான தாழ்நிலக் காடுகளில் இது வாழ்கிறது. விலங்குகளின் வாழ்விடம் வன விளிம்புகள் மற்றும் இரண்டாம் நிலை காடுகளையும் உள்ளடக்கியது. இதன் புவியியல் எல்லை தென்மேற்கு கினியாவில் உள்ள கொனௌன்கன் மாசிஃப் முதல் சியரா லியோன், லைபீரியா மற்றும் கோட் டி ஐவரி வழியாக கானாவில் உள்ள வோல்ற்றா ஆறு வரை கிழக்கு நோக்கி நீண்டுள்ளது. மேற்கு ஆபிரிக்காவின் வனப்பகுதிகளுக்கு வடக்கே உள்ள பிராந்தியத்திலும் அரச மறிமான் காணப்படலாம்.
# அரச மறிமான்

## அச்சுறுத்தல்களும் பாதுகாப்பும்

பன்னாட்டு இயற்கைப் பாதுகாப்பு சங்கத்தால் அரச மறிமான் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. 1999 இல், பன்னாட்டு இயற்கைப் பாதுகாப்பு சங்கத்தின் மறிமான் நிபுணர் குழு இவற்றின் மொத்த எண்ணிக்கை சுமார் 62,000 இருக்கலாம் என மதிப்பிட்டது. இருப்பினும், இது குறைத்து மதிப்பிடப்பட வாய்ப்புள்ளது. இவற்றின் வசிப்பிடச் சீரழிவு மற்றும் விரிவடைந்து வரும் மனிதக் குடியேற்றம் போன்றவற்றின் காரணமாக இவன்னிற் எண்ணிக்கை தொகை குறைந்து வருவதாகக் கருதப்படுகிறது. வேட்டையாடப்படுவது இந்த விலங்கிற்கான குறிப்பிடத்தக்க அச்சுறுத்தலாகும்; சியரா லியோன் மற்றும் லைபீரியாவில் இது அரிதாகவே வேட்டையாடப்படுகிறது. அதேசமயம் இது கோட் டி ஐவரியில் வேட்டையின் முக்கிய ஆதாரமாக உள்ளது. தாய் தேசிய பூங்கா, ஹவுட் பண்டாமா விலங்கினங்கள் மற்றும் ஃப்ளோரா ரிசர்வ் மற்றும் மாபி-யாயா வகைப்படுத்தப்பட்ட காடுகள் (கோட் டிவார்) காக்கும் தேசிய பூங்கா மற்றும் அசின்-அட்டன்டான்சோ விளையாட்டு உற்பத்தி இருப்பு (கானா); ஜியாமா மற்றும் டிக்கே வன இருப்புக்கள் (கினியா); திவாய் தீவு மற்றும் கோலா மழைக்காடு தேசிய பூங்கா (சியரா லியோன்) ஆகியவை அரச மறிமான்கள் காணப்படும் பாதுகாக்கப்பட்ட பகுதிகள்..
# மாநிலங்களவைத் தேர்தல்கள் 2017

**மாநிலங்களவைத் தேர்தல்கள் 2017** (*2017 Rajya Sabha elections*) என்பது சூலை 21 மற்றும் ஆகத்து 2017-ல் இந்தியாவில் நடைபெற்ற மாநிலங்களைவைத் தேர்தல்கள் ஆகும். 2017சூலை மற்றும் ஆகத்து 8 ஆகிய தேதிகளில் மூன்று மாநிலங்களில் உள்ள பத்து மாநிலங்களவை உறுப்பினர்களை மாநில சட்டமன்ற உறுப்பினர்களால் தேர்ந்தெடுக்கத் தேர்தல்கள் நடத்தப்பட்டன. கோவா, குசராத் மற்றும் மேற்கு வங்கம் ஆகியவை இந்த ஆறு வருடச் சிறு தேர்தல்கள்/வேட்பு மனு சுழற்சியில் பங்களிக்கும் மாநில சட்டமன்றங்கள். உறுப்பினர்களைத் தேர்ந்தெடுக்க சட்டமன்ற உறுப்பினர்களிடையே ஒற்றை மாற்றத்தக்க வாக்கு ஆகும், அதாவது நியமனங்கள் எதிர்ப்பற்ற போட்டிகளாக இருக்கலாம் (பொதுவாக ஒரு குறிப்பிட்ட கட்சிக்கு அதன் சட்டமன்ற, பொதுத் தேர்தல்களில் அறுதிப் பெரும்பான்மை உள்ள மாநிலங்களில்). இரகசிய வாக்கெடுப்பை விடத் திறந்த வாக்குச்சீட்டு பயன்படுத்தப்படுகிறது. இது பொது ஆய்வுக்கு அனுமதிக்கிறது.  
2017ஆம் ஆண்டு ஐந்து இடைத்தேர்தல்கள் நடைபெற்றது. இவற்றில் ஒன்று இடைப்பட்ட மூன்று ஆண்டுகளில் தொடர்புடைய சட்டமன்றத்தின் அமைப்பில் ஏற்பட்ட மாற்றத்தின் காரணமாக ஒரு மாநிலத்தின் இணைப் பிரதிநிதி மாற்றத்தைக் கண்டது.  
2017 ஆறாண்டு சுழற்சி கோவாவிற்கு மிகவும் முக்கியத்துவம் வாய்ந்தது. இங்கு அதன் ஒரே மாநிலங்களவை உறுப்பினர் தற்போதைய சட்டமன்ற உறுப்பினர்களால் தேர்ந்தெடுக்கப்பட்டார். குசராத்தின் 11 உறுப்பினர்களில் 3 பேர் மற்றும் 16 உறுப்பினர்களில் 6 பேர் இந்த சுழற்சியில் தேர்ந்தெடுக்கப்பட்டுள்ளனர் (குறுக்கு கட்சி நியமனப் போட்டிகளைப் பார்க்கவும்).  
தொடர்புடைய சட்டமன்றங்களின் தற்போதைய பிரபலமான அரசியல் அமைப்பைப் பிரதிபலிக்கும் வகையில் கட்சி அடிப்படையில் முடிவு, முதன்மையாக எந்த மாற்றமும் இல்லை (2017 இல் உள்ள 15 இடங்களில் 12 இடங்கள்). மாநில அரசியல் மாற்றங்களைப் பிரதிபலிக்கும் வகையில் மற்ற மூன்று இடங்கள் மாநிலத் தேர்தல்களில் பாரதிய ஜனதா கட்சிக்கு ஆதரவாக இரண்டு இடைப்பட்ட இடங்கள் கிடைத்தன.
# மாநிலங்களவைத் தேர்தல்கள் 2017

## ஓய்வு பெறும் உறுப்பினர்கள்

பின்வரும் உறுப்பினர்கள் 2017-ல் ஓய்வு பெற்றனர்.
| கோவா | சாந்தாராம் நாயக் | இதேகா | 28 சூலை 2017 |
| --- | --- | --- | --- |
| குஜராத் | அகமது படேல் | இதேகா | 18 ஆகத்து 2017 |
| ஸ்மிருதி இரானி | பா.ஜ.க |  |  |
| திலீப் பாண்டியா |  |  |  |
| மேற்கு வங்காளம் | சுகேந்து சேகர் ராய் | ஏஐடிசி |  |
| டெரெக் ஓ பிரையன் |  |  |  |
| தேபப்ரதா பந்தோபாத்யாய் |  |  |  |
| டோலா சென் |  |  |  |
| சீதாராம் யெச்சூரி | சிபிஐ(எம்) |  |  |
| பிரதீப் பட்டாச்சார்யா | இதேகா | } |  |
# மாநிலங்களவைத் தேர்தல்கள் 2017

## தேர்ந்தெடுக்கப்பட்ட உறுப்பினர்கள்

### கோவா

கோவாவின் முக்கியக் கட்சி அதன் சட்டமன்றத்தில் சூலை 21, 2017 கோவாவின் ஒரே தொகுதிக்கு வேட்புமனு தாக்கல் செய்தது.
| 1 | சாந்தாராம் நாயக் | இதேகா | வினய் டெண்டுல்கர் | பா.ஜ.க | } |
| --- | --- | --- | --- | --- | --- |
# மாநிலங்களவைத் தேர்தல்கள் 2017

## தேர்ந்தெடுக்கப்பட்ட உறுப்பினர்கள்

### குஜராத்

குஜராத்தில் 3 மாநிலங்களவை இடங்களுக்கு ஆகத்து 8, 2017 அன்று தேர்தல் நடைபெற்றது.
| 1 | ஸ்மிருதி இரானி | பா.ஜ.க | ஸ்மிருதி இரானி | பா.ஜ.க |
| --- | --- | --- | --- | --- |
| 2 | திலீப் பாண்டியா | அமித் ஷா |  |  |
| 3 | அகமது படேல் | இதேகா | அகமது படேல் | இதேகா |
# மாநிலங்களவைத் தேர்தல்கள் 2017

## தேர்ந்தெடுக்கப்பட்ட உறுப்பினர்கள்

### மேற்கு வங்காளம்

மேற்கு வங்கத்தில் 6 மாநிலங்களவை உறுப்பினர்கள் போட்டியின்றி தேர்ந்தெடுக்கப்பட்டனர்.
| 1 | டெரிக் ஓ பிரியன் | அஇதிகா | டெரிக் ஓ பிரியன் | அஇதிகா |  |
| --- | --- | --- | --- | --- | --- |
| 2 | டோலா சென் | டோலா சென் |  |  |  |
| 3 | தேபப்ரதா பந்தோபாத்யாய் | சுகேந்து சேகர் ராய் |  |  |  |
| 4 | சுகேந்து சேகர் ராய் | மனஸ் பூனியா |  |  |  |
| 5 | சீத்தாராம் யெச்சூரி | சிபிஐ (மா) | சாந்தா சேத்ரி |  |  |
| 6 | பிரதீப் பட்டாச்சார்யா | இதேகா | பிரதீப் பட்டாச்சார்யா | இதேகா | } |
# மாநிலங்களவைத் தேர்தல்கள் 2017

## இடைத்தேர்தல்

திட்டமிடப்பட்ட தேர்தல்களுக்கு மேலதிகமாக, உறுப்பினர்களின் பதவி விலகல் அல்லது மரணத்தால் ஏற்படும் எதிர்பாராத காலியிடங்களும் இடைத்தேர்தல்கள் மூலம் நிரப்பப்படலாம்.
# மாநிலங்களவைத் தேர்தல்கள் 2017

## இடைத்தேர்தல்

### மேற்கு வங்காளம்

- 29 திசம்பர் 2016 அன்று, மேற்கு வங்கத்தைச் சேர்ந்த திரிணாமுல் காங்கிரஸ் உறுப்பினரான மிதுன் சக்ரவர்த்தி, உடல்நலக் காரணங்களுக்காகத் தனது பதவியை ராஜினாமா செய்தார்.  
| 1 | மிதுன் சக்ரவர்த்தி | அகில இந்திய திரிணாமுல் காங்கிரஸ் | 29 டிசம்பர் 2016 | மணீஷ் குப்தா | அகில இந்திய திரிணாமுல் காங்கிரஸ் | 2 மார்ச் 2017 | 3 ஏப்ரல் 2020 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2017

## இடைத்தேர்தல்

### ஒடிசா

- 21 மார்ச் 2017 அன்று, ஒடிசாவின் பிஷ்ணு சரண் தாஸ் ஒடிசா மாநில திட்டக் குழுவின் துணைத் தலைவராக நியமிக்கப்பட்ட பிறகு பதவி விலகினார்.  
| 1 | பிஷ்ணு சரண் தாஸ் | பிஜு ஜனதா தளம் | 21 மார்ச் 2017 | பிரதாப் கேசரி தேப் | பிஜு ஜனதா தளம் | 18 மே 2017 | 1 ஜூலை 2022 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2017

## இடைத்தேர்தல்

### மணிப்பூர்

- 28 பிப்ரவரி 2017 அன்று, மணிப்பூர் உறுப்பினர் ஹாஜி அப்துல் சலாம் இறந்தார்.  
| 1 | ஹாஜி அப்துல் சலாம் | இந்திய தேசிய காங்கிரஸ் | 28 பிப்ரவரி 2017 | பாபானந்த சிங் | பாரதிய ஜனதா கட்சி | 25 மே 2017 | 9 ஏப்ரல் 2020 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2017

## இடைத்தேர்தல்

### மத்திய பிரதேசம்

- 18 மே 2017 அன்று, மத்தியப் பிரதேசத்தைச் சேர்ந்த பாரதிய ஜனதா கட்சி உறுப்பினர் அனில் மாதவ் தவே இறந்தார்.  
| 1 | அனில் மாதவ் டேவ் | பாரதிய ஜனதா கட்சி | 30 ஜூன் 2016 | சம்பத்திய உைகே | பாரதிய ஜனதா கட்சி | 1 ஆகஸ்ட் 2017 | 29 ஜூன் 2022 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2017

## இடைத்தேர்தல்

### ராஜஸ்தான்

- 10 ஆகத்து 2017 அன்று, வெங்கையா நாயுடு இந்தியாவின் துணை ஜனாதிபதியாக தேர்ந்தெடுக்கப்பட்டதால், ராஜஸ்தானின் மாநிலங்களவை உறுப்பினர் பதவியை ராஜினாமா செய்தார்.  
| 1 | வெங்கையா நாயுடு | பாரதிய ஜனதா கட்சி | 10 ஆகத்து 2017 | அல்போன்ஸ் கண்ணந்தானம் | பாரதிய ஜனதா கட்சி | 9 நவம்பர் 2017 | 4 ஜூலை 2022 | } |
| --- | --- | --- | --- | --- | --- | --- | --- | --- |
# பகாங் மாநில சட்டமன்றம்

**பகாங் மாநில சட்டமன்றம்** அல்லது **பகாங் சட்டப் பேரவை** (மலாய்: *Dewan Undangan Negeri Pahang*; ஆங்கிலம்: *Pahang State Legislative Assembly*; சீனம்: 彭亨州立法议会; ஜாவி: ديوان اوندڠن نڬري ڤهڠ) என்பது மலேசியா, பகாங் மாநிலத்தின் சட்டப் பேரவையாகும்.  
மலேசியாவின் 13 மாநிலங்களில் ஒன்றான பகாங் மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும். பகாங் மாநிலச் சட்டமன்றம் 36 உறுப்பினர்களைக் கொண்டுள்ளது.  
பகாங், குவாந்தான் மாவட்டம், குவாந்தான், விஸ்மா ஸ்ரீ பகாங் (*Wisma Seri Pahang*) சட்டமன்ற வளாகத்தில் பகாங் மாநிலப் பேரவை கூடுகிறது.
# பகாங் மாநில சட்டமன்றம்

## பொது

பகாங் மாநில சட்டமன்றம் பகாங் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும். ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும்.  
பகாங் மாநில சட்டமன்றம் ஒரு நாடாளுமன்றத்தைப் போல இயங்குகிறது. பகாங் மாநில சட்டமன்றம், பகாங் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
# பகாங் மாநில சட்டமன்றம்

## பொது

### சட்டமன்ற உறுப்பினர் உரிமை

மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.  
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை பகாங் சட்டமன்றம் கலைக்கப்பட வேண்டும்.
# பகாங் மாநில சட்டமன்றம்

## பொது

### சபாநாயகர் தலைமை

பகாங் மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் பதவி காலியாக உள்ளது.  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# பகாங் மாநில சட்டமன்றம்

## பகாங் புவியியல்

பகாங் மாநிலம் மலேசியத் தீபகற்கத்தின் கிழக்கே உள்ள ஒரு பெரிய மாநிலம் ஆகும். பகாங் மாநிலத்தின் வடக்கே கிளாந்தான் மாநிலம்; வட மேற்கே பேராக் மாநிலம்; மேற்கே சிலாங்கூர் மாநிலம்; தெற்கே ஜொகூர் மாநிலம்; ஆகிய மாநிலங்கள் உள்ளன.  
மேற்கே தென்சீனக் கடல் உள்ளது. பகாங் மாநில எல்லை மலேசியத் தலைநகர் கோலாலம்பூரில் இருந்து சுமார் 80 கிலோ மீட்டர் கிழக்கில் இருக்கின்றது.  
பகாங் மாநிலம் 11 மாவட்டங்களைக் கொண்டது. குவாந்தான் நகரைத் தலைநகராகவும் பெக்கான் நகரத்தை அரச நகராகவும் கொண்டது. இந்த மாநிலம் மலேசியாவின் பல முக்கிய சுற்றுலாத் தளங்களை உள்ளடக்கி உள்ளது.  
அவற்றில் கேமரன் மலை, கெந்திங் மலை, பிரேசர் மலை, புக்கிட் திங்கி போன்றவை அடங்கும். பகாங் மாநிலத்தில் ரவுப் மாவட்டம் முன்பு தங்கத்திற்குப் பெயர் பெற்றது. இப்போது அங்கே தங்கம் தோண்டி எடுக்கப்படவில்லை.
# பகாங் மாநில சட்டமன்றம்

## பகாங் மாவட்டங்கள்

பகாங் மாநிலத்தில் 11 மாவட்டங்கள் உள்ளன. மாவட்டங்களின் பட்டியல்:  
- பெந்தோங் மாவட்டம்
- பெரா மாவட்டம்
- கேமரன்மலை மாவட்டம்
- ஜெராண்டுட் மாவட்டம்
- குவாந்தான் மாவட்டம்
- லிப்பிஸ் மாவட்டம்
- மாரான் மாவட்டம்
- பெக்கான் மாவட்டம்
- ரவுப் மாவட்டம்
- ரொம்பின் மாவட்டம்
- தெமர்லோ மாவட்டம்
# பகாங் மாநில சட்டமன்றம்

## அரசாங்கமும் அரசியலும்

அரசியல் சாசனப் படி பகாங் சுல்தான்; பகாங் மாநிலத்தை ஆட்சி செய்பவராகும். அவருடைய ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை அவர் ஆட்சி செய்வார். பகாங் மாநிலத்தில் இசுலாம் சமயத்தின் தலைவராகவும் இவர் செயல் படுகின்றார்.  
பகாங் மாநிலத்தில் இப்போது பகாங் இளவரசர் துங்கு அசனல் இப்ராகிம் ஆலாம் சா (*Tengku Hassanal Ibrahim Alam Shah*) சுல்தானாக உள்ளார். 2019-ஆம் ஆண்டில் இருந்து சுல்தானின் பிரதிநிதியாக அரச பணிகளைச் செய்து வருகிறார்.  
மாநிலச் செயலாட்சி மன்றம் (*State Executive Council*) சுல்தான் அல்லது சுல்தானின் பிரதிநிதியைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (*Menteri Besar*) என்று அழைக்கிறார்கள். இவருக்கு உதவியாகப் பதின்மர் மாநிலச் செயலாட்சி உறுப்பினர்களாக உள்ளனர். இவர்கள் அனைவரும் மாநில அமைச்சர்கள் ஆவர்.  
இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
# பகாங் மாநில சட்டமன்றம்

## தற்போதைய நெகிரி செம்பிலான் சட்டமன்றம் (2022)

| **அரசு** | **எதிரணி** |  |  |  |  |  |
| --- | --- | --- | --- | --- | --- | --- |
| **பாரிசான்** | **பாக்காத்தான்** | **பெரிக்காத்தான்** |  |  |  |  |
| **17** | **8** | **17** |  |  |  |  |
| - | **16** | **1** | **6** | **2** | **15** | **2** |
| **அம்னோ** | **மஇகா** | **ஜசெக** | **பிகேஆர்** | **பாஸ்** | **பெர்சத்து** | } |
# தர்சன் சிங் யாதவ்

**தர்சன் சிங் யாதவ்** (*Darshan Singh Yadav*) சமாஜ்வாதி கட்சியைச் சேர்ந்த இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக 2012 முதல் 2018 வரை பதவியிலிருந்தார். இவர் இளம் வணிகவியல் பட்டத்தினை, ஆக்ரா பல்கலைக்கழகத்தின் கீழ் உள்ள ஏ. கே. கல்லூரியில் முடித்துள்ளார். இவர் 30 ஆகத்து 2018 அன்று இறந்தார்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

சிறப்பு மாதம் போன்று, சிறப்புக் காலாண்டு.  
தொடர்ச்சியான 3 மாதங்களில் ஒரு குறிப்பிட்ட வகைக் கட்டுரைகளை செம்மைப்படுத்துவதற்கான திட்டம்.  
**கூகுள் தமிழாக்கக் கட்டுரைகளைச் செம்மைப்படுத்துதல்**
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## நோக்கம்

ஆண்டின் முதல் 3 மாதங்களுக்கு 'கூகுள் தமிழாக்கக் கட்டுரைகள்' மீது கவனக் குவியம் இருக்கும். பயனர்கள் கட்டுரைகளைத் திருத்தி, செம்மைப்படுத்துவர்.  
**முதன்மைத் திட்டம்:** விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## மாதங்கள்

சனவரி, பிப்ரவரி, மார்ச் 2023
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## செயலாக்கம்

1. செம்மைப்படுத்தப்பட வேண்டிய கட்டுரைகள் துறைவாரியாக வகைப்பிரிக்கப்பட்டுள்ளன. பங்களிப்பாளர்கள் தமக்கு ஆர்வமுள்ள துறையை தேர்ந்தெடுத்து, அந்தக் கட்டுரைகளை செம்மைப்படுத்தலாம். பட்டியலை இந்த இணைப்பில் காணுங்கள்:- ''':
1. ''' [[:
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## வழிகாட்டல்கள் / நெறிமுறைகள்

### முன்பதிவு

கட்டுரையின் தலைப்பை முன்பதிவு செய்தல் அவசியம்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## வழிகாட்டல்கள் / நெறிமுறைகள்

### எளிய முறைக்கான பரிந்துரை

</font></div>  
<div>  
<span> **பரிந்துரை:**
- கட்டுரையின் தலைப்பை முன்பதிவு செய்த பயனர், அக்கட்டுரையை தனது கணினியிலோ அல்லது தனது மணல்தொட்டி பக்கத்திலோ **புதிதாக** எழுதி வைத்துக்கொள்ள வேண்டும்.
- ஏற்கனவே இருக்கும் கட்டுரையைத் திறந்து, *தொகு* எனும் செயல்பாட்டினை இயக்கி, '''அங்கிருக்கும் உள்ளடக்கத்தை முழுமையாக நீக்கிவிட்டு, புதிய உள்ளடக்கத்தை இட்டு சேமிக்க வேண்டும் (பதிப்பிடுதல்).
- அதன்பிறகு திருத்தங்கள் செய்தல், கூடுதல் தகவல்களை சேர்த்தல் ஆகிய தொடர் முன்னேற்றங்களைச் செய்யலாம்.  
<span>**பலன்கள்:**
- அதிகப்படியான தகவல்களை திருத்தும்போது ஏற்படும் சலிப்பை தவிர்க்க இயலும்.
- முக்கியத் தகவல்களை கட்டுரையில் இருக்கவைக்க எளிதாக இருக்கும்.
- முந்தைய தொகுத்தல் வரலாறுகள் அனைத்தும் பேணி காக்கப்படும்.  
</div>
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## வழிகாட்டல்கள் / நெறிமுறைகள்

### கட்டுரையின் அமைப்பு

1. தகவற் பெட்டி இருத்தல் நல்லது
1. முன்னுரை
1. 5 அல்லது 6 துணைத் தலைப்புகள்
1. மேற்கோள்கள்
1. உகந்த பகுப்புகள்
1. உகந்த விக்கி மொழியிடை இணைப்புகள்
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## வழிகாட்டல்கள் / நெறிமுறைகள்

### செம்மைப்படுத்துதல் முடிந்த பிறகு

1. என்பதனை கட்டுரையின் பேச்சுப் பக்கத்தில் இடவேண்டும்.
1. கட்டுரையில் இருக்கும் துணைப் பகுப்பினை நீக்க வேண்டும். உதாரணமாக, [[உயிர்ச்சத்து கே எனும் கட்டுரை செம்மைப்படுத்தப்பட்டுள்ளது எனக் கருதப்பட்டால், <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 17:21, 28 திசம்பர் 2022 (UTC)
1. --Booradleyp1 (பேச்சு) 04:07, 1 சனவரி 2023 (UTC)
1. --Kanags <sup>\உரையாடுக</sup> 05:09, 1 சனவரி 2023 (UTC)
1. --கி.மூர்த்தி (பேச்சு) 12:47, 1 சனவரி 2023 (UTC)
1. --கு. அருளரசன் (பேச்சு) 14:39, 1 சனவரி 2023 (UTC)
1. --உலோ.செந்தமிழ்க்கோதை (பேச்சு) 15:23, 4 சனவரி 2023 (UTC)
1. --சத்திரத்தான் (பேச்சு) 16:21, 5 சனவரி 2023 (UTC)
1. பாலசுப்ரமணியன்--Balu1967 (பேச்சு) 16:07, 7 சனவரி 2023 (UTC)
1. மகாலிங்கம் இரெத்தினவேலு,--TNSE Mahalingam VNR (பேச்சு) 16:04, 8 சனவரி 2023 (UTC)
1. —-மா. செல்வசிவகுருநாதன் (பேச்சு) 01:58, 14 பெப்ரவரி 2023 (UTC)
1. --மலாக்கா முத்துக்கிருஷ்ணன்<sup>பேச்சு</sup>--Ksmuthukrishnan (பேச்சு) 11:17, 14 பெப்ரவரி 2023 (UTC)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## ஒருங்கிணைப்பாளர்கள்

1. --மா. செல்வசிவகுருநாதன் (பேச்சு) 17:16, 28 திசம்பர் 2022 (UTC)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

கட்டுரைகளை செம்மைப்படுத்த விரும்புபவர்கள், கட்டுரைகளின் பெயர்களை இங்கு பதிவு செய்யுமாறு கேட்டுக்கொள்ளப்படுகிறார்கள். மற்ற பயனர்களின் திட்டமிடலுக்கு இது உதவியாக இருக்கும்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### Kanags

1. உருமேனியா
1. ஒல்லாந்து
1. டாப்ளர் விளைவு
1. கிரீன்விச் இடைநிலை நேரம்
1. ஐகன்சு–பிரனெல் தத்துவம்
1. நிறமாலை ஒளியளவியல்
1. வெப்பமின் இரட்டை
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### கி.மூர்த்தி

1. ஊட்டச்சத்து
1. சிட்ரிக் அமிலம்
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### Booradleyp1

1. ஈருறுப்புப் பரவல்
1. இடைக்கணிப்பு
1. ஆரியபட்டர்
1. வகை நுண்கணிதம்
1. மோனிக்கா பெலூச்சி
1. விக்ரமாதித்தியன்
1. வாக்குப்பதிவுக்குப் பிந்தைய கருத்துக்கணிப்பு
1. தேர்தல்
1. இராமாயணம் (தொலைக்காட்சித் தொடர்)
1. அர்ஜுன் சிங்
1. ஜந்தர் மந்தர் (ஜெய்ப்பூர்)
1. ஸ்கந்தகிரி
1. ஜம்மு
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### Sridhar G

1. சுஐப் அக்தர்
1. வில்லியம் பிளேக்
1. வில்லியம் வேர்ட்ஸ்வொர்த்
1. ஜெஃப்ரி ஆர்ச்சர்
1. மேலாண்மைப் பட்டத்திற்கான நுழைவுத்தேர்வு
1. தகவல் ஒருங்கியங்கள் பாதுகாப்பு திறனாளர் சான்றிதழ்
1. இரட்யார்ட் கிப்ளிங்
1. இளம் பெண்
1. புகைத்தல்
1. மைக் டைசன்
1. இராகுல் திராவிட்
1. கிறிஸ் பென்வா
1. ஜார்ஜ் பெர்னாட் ஷா
1. ஆரி பாட்டர் அண்டு த டெத்லி அலோவ்சு (நூல்)
1. தி ஜங்கிள் புக்
1. பிராங்கென்ஸ்டைன் (புதினம்)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### உலோ.செந்தமிழ்க்கோதை

1. அடிநா அழற்சி
1. ஈரலழற்சி பி தீநுண்மம்
1. என்புருக்கி நோய்
1. உட்சுரப்பியல்
1. உள்நோக்கியியல்
1. உடல் நிறை குறியீட்டெண்
1. இரையகக்குடலிய அழற்சி
1. இடமகல் கருப்பை அகப்படலம்
1. எயிட்சு
1. எலும்புப்புரை
1. கல்லீரல் அழற்சி
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### சத்திரத்தான்

1. இந்திரயாணி விரைவுவண்டி
1. நச்சியல்
1. விலங்கு
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### Balu1967

1. ஜெயந்தி (நடிகை)
1. திருச்சூர் பூரம்
1. இராம நவமி
1. ரத்தன் டாட்டா
1. சகுந்தலா
1. தூர்தர்ஷன்
1. ஜாவேத் அக்தர்
1. சுவிட்சர்லாந்து
1. மொரோக்கோ
1. யுகோசுலாவியா
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### Arularasan. G

1. ரிசிகேசு
1. பஞ்ச்கனி
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### மகாலிங்கம் இரெத்தினவேலு

1. அறிவியலாளர்
1. கோபால கிருஷ்ண கோகலே
1. வெப்ப மாசுபாடு
1. கர்ணன் (மகாபாரதம்)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### செல்வசிவகுருநாதன்

1. பெங்களூர்☆
1. நேச்சர் (இதழ்)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பதிவு செய்தல்

#### மலாக்கா முத்துக்கிருஷ்ணன்

1. மக்கள் தகவல் தொடர்பியல்
1. அட் யாய்
1. சுகோதாய் வரலாற்றுப் பூங்கா
1. சுவர்ணபூமி வானூர்தி நிலையம்
1. புரூணை டாலர்
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பங்களிப்பு விவரம்

### நாள் வாரியாக

#### சனவரி 2023

| நாள் | கட்டுரைத் தலைப்புகள் |  |  |
| --- | --- | --- | --- |
| சனவரி 1 - 3 | 0 | - |  |
| சனவரி 4 | 2 | ஊட்டச்சத்து,
சுஐப் அக்தர் |  |
| சனவரி 5 | 1 | இந்திரயாணி விரைவுவண்டி |  |
| சனவரி 6 | 2 | வில்லியம் பிளேக்,
வில்லியம் வேர்ட்ஸ்வொர்த் |  |
| சனவரி 7 | 3 | ஈருறுப்புப் பரவல்,
ஜெஃப்ரி ஆர்ச்சர்,
ஜெயந்தி (நடிகை) |  |
| சனவரி 8 | 2 | மேலாண்மைப் பட்டத்திற்கான நுழைவுத்தேர்வு,
அறிவியலாளர் |  |
| சனவரி 9 | 4 | சிட்ரிக் அமிலம்,
அடிநா அழற்சி,
ரிசிகேசு,
இடைக்கணிப்பு |  |
| சனவரி 10 | 0 | - |  |
| சனவரி 11 | 1 | பஞ்ச்கனி |  |
| சனவரி 12 | 1 | இரட்யார்ட் கிப்ளிங் |  |
| சனவரி 13 | 4 | திருச்சூர் பூரம்,
உருமேனியா,
ஆரியபட்டர்,
இராம நவமி |  |
| சனவரி 14 - 15 | 0 | - |  |
| சனவரி 16 | 3 | ரத்தன் டாட்டா,
தகவல் ஒருங்கியங்கள் பாதுகாப்பு திறனாளர் சான்றிதழ்,
சகுந்தலா |  |
| சனவரி 17 | 3 | கோபால கிருஷ்ண கோகலே,
தூர்தர்ஷன்,
ஜாவேத் அக்தர் |  |
| சனவரி 18 | 0 | - |  |
| சனவரி 19 | 1 | ஒல்லாந்து |  |
| சனவரி 20 | 2 | ஈரலழற்சி பி தீநுண்மம்,
வெப்ப மாசுபாடு (குறிப்பு: ஒட்டுமொத்தமாக பார்க்கும்போது, இக்கட்டுரை 200 ஆவது ஆகும்!) |  |
| சனவரி 21 | 1 | இளம் பெண் |  |
| சனவரி 22 | 1 | இராகுல் திராவிட் |  |
| சனவரி 23 | 0 | - |  |
| சனவரி 24 | 2 | டாப்ளர் விளைவு,
வகை நுண்கணிதம் |  |
| சனவரி 25 | 1 | என்புருக்கி நோய் |  |
| சனவரி 26 | 1 | மைக் டைசன் |  |
| சனவரி 27 - 28 | 0 | - |  |
| சனவரி 29 | 2 | உட்சுரப்பியல்,
சுவிட்சர்லாந்து |  |
| சனவரி 30 - 31 | 0 | - |  |
| **மொத்தம்** | **37** | - | } |
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பங்களிப்பு விவரம்

### நாள் வாரியாக

#### பிப்ரவரி 2023

| நாள் | கட்டுரைத் தலைப்புகள் |  |  |
| --- | --- | --- | --- |
| பிப்ரவரி 1 | 1 | கிறிஸ் பென்வா |  |
| பிப்ரவரி 2 - 3 | 0 | - |  |
| பிப்ரவரி 4 | 1 | உள்நோக்கியியல் |  |
| பிப்ரவரி 5 | 0 | - |  |
| பிப்ரவரி 6 | 1 | புகைத்தல் |  |
| பிப்ரவரி 7 | 1 | ரெசுல் பூக்குட்டி★ |  |
| பிப்ரவரி 8 - 12 | 0 | - |  |
| பிப்ரவரி 13 | 1 | பெங்களூர்☆ |  |
| பிப்ரவரி 14 | 3 | மோனிக்கா பெலூச்சி,
ஜார்ஜ் பெர்னாட் ஷா,
விக்ரமாதித்தியன் |  |
| பிப்ரவரி 15 - 17 | 0 | - |  |
| பிப்ரவரி 18 | 1 | ஆரி பாட்டர் அண்டு த டெத்லி அலோவ்சு (நூல்) |  |
| பிப்ரவரி 19 - 20 | 0 | - |  |
| பிப்ரவரி 21 | 1 | உடல் நிறை குறியீட்டெண் |  |
| பிப்ரவரி 22 | 0 | - |  |
| பிப்ரவரி 23 | 1 | வாக்குப்பதிவுக்குப் பிந்தைய கருத்துக்கணிப்பு |  |
| பிப்ரவரி 24 | 1 | தேர்தல் |  |
| பிப்ரவரி 25 | 1 | இரையகக்குடலிய அழற்சி |  |
| பிப்ரவரி 26 | 1 | கிரீன்விச் இடைநிலை நேரம் |  |
| பிப்ரவரி 27 - 28 | 0 | - |  |
| **மொத்தம்** | **14** | - | } |
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பங்களிப்பு விவரம்

### நாள் வாரியாக

#### மார்ச் 2023

| நாள் | கட்டுரைத் தலைப்புகள் |  |  |
| --- | --- | --- | --- |
| மார்ச் 1 - 2 | 0 | - |  |
| மார்ச் 3 | 1 | தி ஜங்கிள் புக் |  |
| மார்ச் 4 | 2 | இராமாயணம் (தொலைக்காட்சித் தொடர்)
அர்ஜுன் சிங் |  |
| மார்ச் 5 | 3 | ஐகன்சு–பிரனெல் தத்துவம்
ஜந்தர் மந்தர் (ஜெய்ப்பூர்)
ஸ்கந்தகிரி |  |
| மார்ச் 6 - 8 | 0 | - |  |
| மார்ச் 9 | 1 | ஜம்மு |  |
| மார்ச் 10 - 11 | 0 | - |  |
| மார்ச் 12 | 1 | நிறமாலை ஒளியளவியல் |  |
| மார்ச் 13 - 27 | 0 | - |  |
| மார்ச் 28 | 1 | இடமகல் கருப்பை அகப்படலம் |  |
| மார்ச் 29 - 31 | 0 | - |  |
| **மொத்தம்** | ** 9 ** | - | } |  
**குறிப்பு:** செம்மைப்படுத்துதல் பணியைச் செய்யும் பயனர், அந்தக் கட்டுரையை முடித்துவிட்டதாக பேச்சுப் பக்கத்தில் குறிப்பிடும் நாள் இங்கு கணக்கில் எடுத்துக்கொள்ளப்படுகிறது.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## பங்களிப்பு விவரம்

### பயனர்கள் வாரியாக

| வரிசை எண் | செம்மைப்படுத்திய கட்டுரைகளின் எண்ணிக்கை |  |  |
| --- | --- | --- | --- |
| 1 | Sridhar G | 15 |  |
| 2 | பூங்கோதை | 13 |  |
| 3 | பாலசுப்ரமணியன் | 8 |  |
| 4 | உலோ.செந்தமிழ்க்கோதை | 8 |  |
| 5 | Kanags | 6 |  |
| 6 | மகாலிங்கம் இரெத்தினவேலு | 3 |  |
| 7 | கு. அருளரசன் | 2 |  |
| 8 | கி.மூர்த்தி | 2 |  |
| 9 | சத்திரத்தான் | 1 |  |
| 10 | மா. செல்வசிவகுருநாதன் | 1 |  |
| 11 | - | 1 |  |
| - | **மொத்தம்** | **60** | } |
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023

## கூடுதல் தகவல்கள்

- ★ இந்தக் கட்டுரையானது [[:
- ☆ இந்தக் கட்டுரையானது ஏற்கனவே பயனர்களால் உரை திருத்தம் செய்யப்பட்டு மேம்படுத்தப்பட்டதாகும். ஒரு முறை சரிபார்க்கப்பட்டு, சிறியளவில் செம்மைப்படுத்துதல் நடந்தது. எனவே [[:
# நரிசிம்ம தபனிய உபநிடதம்

**நரிசிம்ம தபனிய உபநிடதம்** (*Nrisimha Tapaniya Upanishad*; नृसिंह तापनीय उपनिषद्) என்பது சமசுகிருதத்திலுள்ள ஒரு சிறிய உபநிடத உரையாகும். அதர்வண வேதத்துடன் இணைக்கப்பட்ட 31 உபநிடதங்களில் ஒன்றாகும். இது வைணவ உபநிடதங்களில் ஒன்றாக வகைப்படுத்தப்பட்டுள்ளது. பூர்வ தபனிய உபநிடதம், உத்தர தபனிய உபநிடதம் என இரண்டு பகுதிகளாக வழங்கப்பட்டுள்ளது.வைணவர்களின் நரசிம்ம பிரிவின் முக்கிய மறைகளில் உருவாக்கியது.  
ஆன்மா, ஓம், பிரம்மம், விஷ்ணு, நரசிம்மர் என நான்கு அடையாளத்தை வலியுறுத்துகிறது. உபநிடதம் இருக்கு வேத வசனங்களுடன் ஆரம்பிக்கிறது. தனித்துவத் தத்துவத்தின் அடித்தளம், இதன் பாணி ஆகியவை இராமனுக்கு அர்ப்பணிக்கப்பட்டுள்ள பிற வைணவ உபநிடதங்களைப் போலவே காணப்படுகிறது.  
நரிசிம்ம மந்திரம், அதன் நான்கு துணை மந்திரங்களுடன், "மந்திரராஜா" என்ற அடைமொழியுடன் உச்சரிக்கப்படுகிறது. இந்த உபநிடதம் முழுவதும் மீண்டும் மீண்டும் வலியுறுத்தப்படும் முதன்மையான துதியாக "ஓம்" என்ற மந்திரம் உள்ளது. நரிசிம்ம மந்திரம் மற்றும் தொடர்புடைய துதிகளைப் பற்றியும் உரை விவாதிக்கிறது.  
இந்த உரை ***நரசிம்ம-தபனி உபநிஷத்*** மற்றும் ***நரிசிம்மதபனோபனிஷத்*** என்றும் குறிப்பிடப்படுகிறது. )
# நரிசிம்ம தபனிய உபநிடதம்

## காலம்

நரசிம்ம-தபனி உபநிடத உரை இயற்றப்பட்ட காலம் பற்றி தெளிவாக இல்லை. பதஞ்சலி முனிவரின் சீடர்களில் ஒருவரான கௌடபாதர் இதைப் பற்றிக் குறிப்பிட்டுள்ளார்.
# நரிசிம்ம தபனிய உபநிடதம்

## உள்ளடக்கம்

உபநிடதத்தின் ஆரம்பப் பாடல்கள் தேவர்கள், இந்திரன், சூரியன் மற்றும் கருடன் ஆகியோரை தீமைகளை அழிப்பவர்களாகவும், ஆசீர்வாதத்தை அளிப்பவர்களாகவும் கூறுகிறது. வாழ்நாளை அனுபவிக்க இவர்களை வணஙக வேண்டும் எனவும் கூறுகிறது. மேலும், பிருகஸ்பதியை பிரார்த்தனை செய்வதால் ஆரோக்கியம், செழிப்பு மற்றும் அமைதியை வழங்குவார் என்றும் கூறுகிறாது. பிரார்த்தனை அல்லது பக்தியின் தெய்வமான பிருகஸ்பதி, ஆரோக்கியம், செழிப்பு மற்றும் அமைதியை வழங்குவதாகவும் கூறுகிறது.
விவரிக்கிறது.]]
# பாசிர் பூத்தே

**பாசிர் பூத்தே** (மலாய் மொழி: *Pasir Puteh*; ஆங்கிலம்: *Pasir Puteh *; சீனம்: 巴西富地; ஜாவி: ڤباسير بوتيه) என்பது மலேசியா, கிளாந்தான், பாசீர் பூத்தே மாவட்டத்தில் உள்ள ஒரு நகரம். பாசிர் பூத்தே எனும் பெயரில் ஒரு மாவட்டமும் உள்ளது. நாடாளுமன்றத் தொகுதியின் பெயரும் பாசிர் பூத்தே.  
கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் *(Semerak River)* கரையில் பாசிர் பூத்தே நகரம் அமைந்துள்ளது. அதே சமயத்தில் பாசீர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.
# பாசிர் பூத்தே

## வரலாறு

இந்த இடம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் *(Pangkalan Limbungan)* என்று அழைக்கப்பட்டது. கிளாந்தான் மாநிலத்தின் நான்காம் சுல்தான் முகம்மது *(Sultan Muhammad IV)* இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது.  
செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே (*Pasir Puteh*) என்று அறிவித்தார். பாசிர் பூத்தே என்பது ஒரு மலாய்ச் சொல். வெள்ளை மணல் என்று பொருள்.
# அண்ணா நகர், மதுரை

**அண்ணா நகர்** (*Anna Nagar*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், (அதாவது, 9.921600°N, 78.144300°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 153 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, செல்லூர் தல்லாகுளம், கோரிப்பாளையம், வண்டியூர், கருப்பாயூரணி ஊராட்சி, கே. கே. நகர், செனாய் நகர் மற்றும் சின்ன சொக்கிகுளம் ஆகியவை அண்ணா நகர் பகுதிக்கு அருகிலுள்ள முக்கிய ஊர்களாகும்.  
அண்ணா நகர் பகுதியிலிருந்து சுமார் 4 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் அமைந்துள்ளது. மதுரை - ஆரப்பாளையம் பேருந்து நிலையம் சுமார் 5.5 கி.மீ. தூரத்தில் அமைந்திருக்கிறது. இங்கிருந்து சுமார் 5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4.5 கி.மீ. தூரத்தில் அமையப் பெற்றுள்ளது. அண்ணா நகர் பகுதியிலிருந்து சுமார் 17 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  
அம்பிகா மகளிர் கலை மற்றும் அறிவியல் கல்லூரி என்ற தனியார் கல்லூரி ஒன்று அண்ணா நகரில் இயங்கி வருகிறது.  
தனியார் மருத்துவமனைகளான அரவிந்த் கண் மருத்துவமனை இனியா மருத்துவமனை மற்றும் கே ஆர் எஸ் நியூ லைஃப் மருத்துவமனை ஆகியவை அண்ணா நகர் பகுதியில் சேவைகள் புரிந்து வருகின்றன.  
தமிழகத்தில் குறைந்த அளவில் காய்கனிகளை உற்பத்தி செய்யும் குறு விவசாயிகளும், வேளாண்துறை அனுமதியுடன் நேரிடையாக விற்பனை செய்யும் பொருட்டு ஆரம்பிக்கப்பட்ட உழவர் சந்தைகளில் முதலாவது மதுரை அண்ணா நகர் உழவர் சந்தை என்பது குறிப்பிடத்தக்கது. இந்திய உணவு பாதுகாப்பு மற்றும் தர நிர்ணய ஆணையம், அண்ணா நகரிலுள்ள, மறுசீரமைக்கப்பட்ட புதிய மற்றும் சுத்தமான காய்கனிகள் விற்பனை செய்யும் உழவர் சந்தைக்கு, 2024 ஆம் ஆண்டு ஆகத்து பத்தாம் நாள் வரை செல்லுபடியாகும் தரச் சான்றிதழ் வழங்கிச் சிறப்பித்துள்ளது.  
அண்ணா நகர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.